Πάντα ήξερα τις ιστορίες για την κατάρα της λίμνης Λανίερ.
Πάντα ήταν η τρομακτική λίμνη, η στοιχειωμένη λίμνη.
Είσαι γενναίος αν μπεις.
Αλλά ήμουν κάπως σκεπτικίστρια, οπότε δεν έδινα μεγάλη σημασία.
Το 2020 ήμουν στη λίμνη με την οικογένειά μου.
Ψαρεύαμε.
Δεν είχε μεγάλη δραστηριότητα, οπότε είπαμε να πάμε στο νερό.
Είσαι γενναίος αν μπεις. Είναι πρόκληση. Από τότε που θυμάμαι.
Έκανε κρύο. Πάρα πολύ κρύο.
Παίζαμε Μάρκο Πόλο με τα παιδιά που ήταν εκεί.
Μάρκο.
- Πόλο! - Πόλο!
Κι αρχίσαμε να μπαίνουμε πιο μέσα.
Μάρκο.
Πόλο.
Καθώς ήμουν στα βαθιά,
είδα ότι δεν πατούσα, αλλά μπορούσα να κολυμπήσω.
Καθώς κολυμπούσα, είδα κάτι στο πόδι μου.
Νόμιζα ότι ήταν ψάρι, αφού ήταν λίμνη.
Και μετά ένιωσα κάτι να με αρπάζει και να με τραβάει μέσα.
Και βρέθηκα κάτω από το νερό.
Άρχισα να φοβάμαι.
Ήταν λίγα δευτερόλεπτα, αλλά μου φάνηκαν αιώνας.
Τινάχτηκα πάνω.
Αλλά επειδή έχω άσθμα, δεν μπορούσα να αναπνεύσω.
Ο μικρός μου αδερφός με είδε και κολύμπησε και με πήρε.
Νόμιζα ότι δεν θα με πίστευαν,
γι' αυτό δεν το είπα σε κανέναν.
Και μετά ανακάλυψα ότι ήταν πολύ συνηθισμένο
οι άνθρωποι να νιώθουν ότι τους τραβάνε...
ΓΙΑΤΙ ΑΜΦΙΣΒΗΤΟΥΝ ΟΤΙ ΕΙΝΑΙ ΣΤΟΙΧΕΙΩΜΕΝΗ; ΤΑ ΠΝΕΥΜΑΤΑ ΣΕ ΤΡΑΒΑΝΕ ΣΤΟΝ ΒΥΘΟ.
ΕΠΡΕΠΕ ΝΑ ΠΕΘΑΝΩ, ΜΑ ΤΗ ΓΛΥΤΩΣΑ. ΔΕΝ ΘΑ ΞΑΝΑΠΑΩ ΠΟΤΕ.
...όπως λένε, τα θυμωμένα πνεύματα.
ΤΑ ΠΝΕΥΜΑΤΑ ΑΡΠΑΖΟΥΝ ΨΥΧΕΣ ΣΥΝΕΧΕΙΑ
Δεν έχω ξαναμπεί έκτοτε.
Ξέρω ότι ακούγεται τρελό, αλλά δεν είναι καθόλου φυσιολογικό.
ΠΕΡΙΕΡΓΑ ΑΡΧΕΙΑ ΓΕΝΝΟΥΝ ΕΡΩΤΗΜΑΤΑ
ΑΝΕΞΗΓΗΤΑ
Πενήντα χιλιόμετρα έξω από την Ατλάντα, βρίσκεται μια λίμνη γεμάτη μυστήριο.
Κάποιοι λένε είναι στοιχειωμένη.
Άλλοι ότι είναι καταραμένη.
Αλλά η αληθινή ιστορία της ίσως είναι ακόμα πιο ανησυχητική.
ΠΙΘΑΝΕΣ ΕΞΗΓΗΣΕΙΣ
ΤΙ ΚΡΥΒΕΤΑΙ ΚΑΤΩ ΑΠΟ ΤΗ ΛΙΜΝΗ ΛΑΝΙΕΡ;
ΔΥΤΕΣ ΑΝΑΚΤΗΣΗΣ ΛΑΝΙΕΡ
Οι δύτες της Λανίερ καλούνται
άπειρες φορές να βρουν πορτοφόλια,
- τηλέφωνα, βέρες. - Κλειδιά, γυαλιά.
Τριάντα επτά βέρες ως σήμερα. Το πιστεύεις;
ΛΙΜΝΗ ΛΑΝΙΕΡ
Είναι μια τεχνητή λίμνη,
από τις μεγαλύτερες της χώρας.
Έχει ακτογραμμή 1114 χιλιόμετρα.
Το βαθύτερο σημείο της είναι 47 μέτρα.
Δημιουργήθηκε για παραγωγή ενέργειας.
Στα τέλη της δεκαετίας του '40, ανατέθηκε στο Σώμα Μηχανικών
να έρθουν εδώ και να σχεδιάσουν τη λίμνη.
Η μεγαλύτερη πόλη στον νότο είναι η Ατλάντα, η πρωτεύουσα της Τζόρτζια.
Η Ατλάντα αναπτυσσόταν εκθετικά.
Νομίζω ότι πήγε από 14.000 σε 200.000 άτομα
μέσα σε λίγα χρόνια.
Χρειάζονταν ένα μέρος
για την ύδρευση της πόλης.
Η Λανίερ τροφοδοτείται από δύο ποταμούς, τους Τσαταχούτσι και Τσέστατι.
Όταν έφτιαξαν τη λίμνη, υπήρχαν πολλοί δρόμοι, γέφυρες.
Υπήρχαν πολλές μονοκατοικίες, κυρίως αγροτών.
Αυτοί οι άνθρωποι μετακόμισαν αλλού.
Οι περισσότεροι το ήθελαν, λόγω της ανάπτυξης.
Το Σώμα Μηχανικών του στρατού των ΗΠΑ άρχισε να αγοράζει τη γη
και η κατασκευή ξεκίνησε το 1950.
Και το φράγμα τελείωσε γύρω στο 1954.
Η λίμνη γέμισε επισήμως γύρω στο 1957.
Είναι όμορφη λίμνη και έχει πολλά να προσφέρει,
γι' αυτό έχει τόσους επισκέπτες.
Πάνω από δέκα εκατομμύρια επισκέπτες έρχονται κάθε χρόνο.
Περιμένουν περισσότερους φέτος.
Έρχεται πάρα πολύς κόσμος.
Η λίμνη έχει γίνει το ιδανικό σημείο
για τους κατοίκους της Ατλάντα τα καλοκαίρια.
Αλλά όσο μεγαλώνει η δημοτικότητά της τόσο αυξάνονται και οι φήμες.
Προτού μπω στο Σώμα,
δεν είχα ακούσει ιστορίες για τη λίμνη. Μόνο ότι υπήρχε.
Αλλά μέσα σε 30 δευτερόλεπτα απ' όταν ήρθα,
άκουσα αμέσως πολλές και διάφορες.
Κυρίως για τους πνιγμούς.
Έντεκα άνθρωποι πέθαναν από πνιγμό ή ατύχημα στη λίμνη Λανίερ φέτος.
Αναζητούνται δύο άντρες στη λίμνη Λανίερ.
Πνίγηκε.
Κι άλλος πνιγμός χθες.
Άλλοι δύο θάνατοι στη Λανίερ το Σαββατοκύριακο.
Και δεν ήταν φυσιολογικοί πνιγμοί, κάποιος που να έκανε λάθος και να πέθανε.
Ήταν μια ανατριχιαστική ατμόσφαιρα.
Πήδηξε στο νερό και δεν ξαναβγήκε.
Εξαφανίστηκε όταν πήδηξε από μια βάρκα στη λίμνη.
Βυθίστηκε και δεν ξαναβγήκε.
ΤΡΕΙΣ ΦΟΡΕΣ ΠΕΡΙΣΣΟΤΕΡΟΙ ΑΝΘΡΩΠΟΙ
ΕΧΟΥΝ ΠΝΙΓΕΙ ΣΤΗ ΛΙΜΝΗ ΛΑΝΙΕΡ
ΑΠ' Ο,ΤΙ ΣΕ ΟΛΗ ΤΗΝ ΤΖΟΡΤΖΙΑ
Όταν πεθαίνουν 20 άνθρωποι τον χρόνο
σε ένα συγκεκριμένο σημείο, τότε ναι,
οι φήμες και οι θρύλοι αρχίζουν να εξαπλώνονται.
Οι θρύλοι επικεντρώνονται στο παραφυσικό
και στο ερώτημα αν οι θάνατοι οφείλονται σε φαντάσματα.
ΒΡΕΘΗΚΕ ΘΥΜΑ ΠΝΙΓΜΟΥ
ΝΕΚΡΟΣ ΝΕΑΡΟΣ
ΠΝΙΓΗΚΕ 14ΧΡΟΝΟΣ
ΠΝΙΓΗΚΕ ΣΤΗ ΛΑΝΙΕΡ
ΣΤΟΙΧΕΙΩΝΟΥΝ ΤΗ ΛΙΜΝΗ ΤΑ ΠΝΕΥΜΑΤΑ ΟΣΩΝ ΠΝΙΓΗΚΑΝ;
Από τη δημιουργία της Λανίερ στα τέλη της δεκαετίας του '50,
έχουν πεθάνει περίπου 700 άνθρωποι
και πάνω από 200 άτομα από το 1990.
Και λένε ότι υπάρχουν πτώματα που δεν έχουν βρεθεί ποτέ.
Είναι τόπος και πηγή διαμάχης.
Όταν πρωτοήρθα, ασχολήθηκα με τον στοιχειωμένο περίπατο,
όπου οι αφηγητές έλεγαν ιστορίες
παραφυσικών δραστηριοτήτων γύρω από τη λίμνη.
Ήταν πολύ δημοφιλής.
Η δική μου, συγκεκριμένα, ήταν η "Κυρά της Λίμνης".
Υπήρξαν πολλές ιστορίες ανθρώπων που είδαν μια οπτασία
στη γέφυρα του αυτοκινητόδρομου 53.
Μια κυρία να περιφέρεται φορώντας μπλε φόρεμα.
Και σκέφτηκαν ότι ίσως
η οπτασία σχετίζεται με το πτώμα μιας νεαρής
που βρέθηκε δίπλα στη γέφυρα φορώντας μπλε φόρεμα.
Τότε, δεν μπορούσαν να βρουν ποια ήταν.
Αλλά ο κόσμος υπέθεσε ότι ίσως ήταν η Ντίλια Γιανγκ,
που εξαφανίστηκε με τη Σούζι Ρόμπερτς 18 μήνες νωρίτερα.
ΕΞΑΦΑΝΙΣΤΗΚΕ ΤΟΝ ΑΠΡΙΛΗ ΤΟΥ 1958
Ήταν και οι δύο νεαρές μητέρες.
Θα πήγαιναν σ' ένα κλαμπ
στην πλευρά της λίμνης που είναι η κομητεία Φόρσαϊθ για να χορέψουν.
Πήγαν και πέρασαν πολύ καλά, προφανώς.
Η Ντίλια με το δανεικό μπλε φόρεμά της που θεωρούσε τόσο όμορφο.
Και έφυγαν για να γυρίσουν πίσω και να φροντίσουν τις οικογένειές τους.
Σταμάτησαν σε ένα βενζινάδικο στην επιστροφή.
Ήταν η τελευταία φορά που τις είδαν.
ΟΙ ΑΓΝΟΗΜΕΝΕΣ ΘΕΑΘΗΚΑΝ ΝΑ ΦΕΥΓΟΥΝ ΑΠΟ ΤΟ ΝΤΟΣΟΝΒΙΛ
Μετά την εξαφάνισή τους, ο κόσμος έψαξε στον δρόμο,
αλλά δεν βρήκαν τίποτα.
Ήταν σαν να άνοιξε η γη και να τις κατάπιε.
Ο αδερφός της Ντίλια Γιανγκ είπε
ότι όταν το πτώμα βρέθηκε 18 μήνες μετά την εξαφάνισή τους,
ένιωσε κάτι να περνάει από πάνω του και ήξερε ότι ήταν η αδερφή του.
ΟΙ ΑΡΧΕΣ ΣΤΑΜΑΤΟΥΝ ΤΗΝ ΕΡΕΥΝΑ ΣΤΗ ΛΙΜΝΗ ΑΦΗΝΟΝΤΑΣ ΤΗΝ ΕΞΑΦΑΝΙΣΗ ΤΟΥ 1958 ΑΛΥΤΗ
Είμαστε εκεί όπου
η κυρία με το μπλε φόρεμα υποτίθεται ότι στοιχειώνει τα νερά.
Πολλοί ισχυρίζονται ότι όταν έχει ομίχλη το πρωί,
βλέπουν μια γυναίκα στα μπλε να περνάει τη γέφυρα.
Εγώ τόσες νύχτες εδώ δεν την έχω δει.
Ούτε κι εγώ, οπότε...
Δούλευαν στη γέφυρα το 1990, απ' ό,τι θυμάμαι.
Καθώς έστηναν τους πασσάλους,
συνάντησαν κάτι.
Έστειλαν δύτες και βρήκαν το αμάξι.
- Της Σούζι Ρόμπερτς. - Σούζι.
1959 ΒΡΕΘΗΚΕ ΣΟΡΟΣ
1990 ΒΡΕΘΗΚΕ ΑΥΤΟΚΙΝΗΤΟ
Είχαν πάει σε ένα πάρτι.
Και καθώς επέστρεφαν, το αμάξι βγήκε από τον δρόμο.
Πνίγηκαν και οι δύο στο αμάξι.
Για μας, το μυστήριο λύθηκε.
Όταν η Σούζι Ρόμπερτς αναγνωρίστηκε το 1990,
κατάλαβαν ότι το πτώμα που είχε βρεθεί πριν από χρόνια
ήταν η Ντίλια Γιανγκ.
Αλλά την είχαν αναγνωρίσει εξ ορισμού, κι αυτό είναι τραγωδία από μόνο του.
Έχω ακούσει να λένε
"Ναι, ήμασταν στη λίμνη τη νύχτα. Είδα μια κυρία με μπλε φόρεμα".
Προσωπικά δεν την έχω δει, αλλά μετά απ' αυτό που έπαθα, δεν αμφιβάλω.
Πολλοί άνθρωποι που κατασκήνωσαν γύρω από τη λίμνη
είδαν παραφυσική δραστηριότητα.
Κάποιοι χάνουν πράγματα με ανεξήγητο τρόπο.
Κάποιοι βλέπουν ανθρώπους στην κατασκήνωσή τους
να εμφανίζονται και να εξαφανίζονται.
Αν μπεις στα σόσιαλ μίντια, στο TikTok, το YouTube ή το Facebook,
θα δεις πολλά σχόλια για το στοίχειωμα της λίμνης.
Τι τρέχει με τη λίμνη Λανίερ;
Είναι στοιχειωμένη και καταραμένη.
Όλοι ξέρουν ότι είναι στοιχειωμένη.
Η λίμνη είναι κυριολεκτικά γεμάτη πτώματα.
Υπάρχουν πολλές τέτοιες ιστορίες.
Γίνονται εικασίες για το γεγονός ότι όταν σχηματίστηκε η λίμνη,
κάλυψε διάφορα νεκροταφεία.
Νομίζω ότι υπάρχουν 20 καλυμμένα νεκροταφεία.
Κάποια πτώματα μεταφέρθηκαν, αλλά όπως στο Πόλτεργκαϊστ, όχι όλα.
Δεν θα μπορούσα. Δεν μπαίνεις στη λίμνη Λανίερ.
Δεν πιστεύω καν σε φαντάσματα, αλλά εκεί δεν πάω.
Με ρωτάνε συχνά "Υπάρχουν τάφοι κάτω από τη λίμνη Λανίερ;"
Έχω κάνει πάνω από 5.000 καταδύσεις στη λίμνη.
Έχω δει κάθε γωνιά της. Έχω δει τον πάτο.
Μάλλον την έχω δει περισσότερο από κάθε άλλο άνθρωπο.
Κατάδυση.
Σας διαβεβαιώνω
ότι όλοι οι γνωστοί τάφοι έχουν ξεθαφτεί.
Το λέω γιατί αν πάμε πίσω στην εποχή των ιθαγενών,
ήταν πολύ δημοφιλές μέρος λόγω των ποταμών.
Και σίγουρα υπάρχουν ανώνυμοι τάφοι από εκείνη την εποχή.
Κάποια λείψανα σίγουρα θα είναι ακόμα κάτω από τη λίμνη.
Σύμφωνα με κάποιους μύθους,
η διατάραξη ενός τόπου ταφής ιθαγενών μπορεί να οδηγήσει σε ατυχία.
Στην περίπτωση της λίμνης Λανίερ, πολλοί τόποι λατρείας πλημμύρισαν.
Κάποιοι αναρωτιούνται αν αυτό έριξε μαύρο σύννεφο πάνω από τη λίμνη.
ΕΡΙΞΕ ΚΑΤΑΡΑ ΣΤΗ ΛΙΜΝΗ Η ΒΕΒΗΛΩΣΗ ΤΩΝ ΤΑΦΩΝ ΤΩΝ ΙΘΑΓΕΝΩΝ;
Πολλοί πιστεύουν ότι τα πνεύματα είναι θυμωμένα
και γι' αυτό πνίγουν ανθρώπους.
Δεν θέλω να πω ότι θέλουν εκδίκηση, γιατί δεν κερδίζουν τίποτα.
Μπορεί ακόμα και να προσπαθούν να βρουν βοήθεια,
αλλά τελικά σκοτώνουν.
Η περισσότερη παραφυσική δραστηριότητα αποδίδεται σε τραγικά γεγονότα.
Και αυτή η περιοχή συνδέθηκε με το Μονοπάτι των Δακρύων.
Στην περιοχή ζούσαν οι Τσερόκι και οι Κρικ.
Αναγκάστηκαν να τα αφήσουν όλα και να περπατήσουν στην Οκλαχόμα.
Το 1830 το Κογκρέσο ψήφισε νόμο
που ανάγκασε τους ιθαγενείς του Βαθύ Νότου
να μετακομίσουν σε προστατευμένες περιοχές στην Οκλαχόμα.
Το εξαντλητικό ταξίδι που ακολούθησε
στοίχισε τη ζωή σε περίπου 15.000 αυτόχθονες,
γι' αυτό ένας αρχηγός το χαρακτήρισε "Το Μονοπάτι των Δακρύων και του Θανάτου".
ΓΟΥΕΜΠΕΡΣ ΦΟΛΣ, ΟΚΛΑΧΟΜΑ
Αυτή ήταν η τελευταία στάση στο Μονοπάτι των Δακρύων.
Η οικογένειά μου συμμετείχε στο Μονοπάτι των Δακρύων,
και από τις δύο πλευρές.
Θυμάμαι από παιδί να μου λένε αυτές τις φριχτές ιστορίες.
Σου ραγίζει την καρδιά όταν σκέφτεσαι
ότι έκαναν εκείνο το ταξίδι μέσα στον χειμώνα.
Και πόσο δύσκολο ήταν να περπατήσουν 1.600 χιλιόμετρα,
αφήνοντας πίσω τους όλα όσα δεν μπορούσαν να κουβαλήσουν.
Ήξερα ότι ξεκίνησε στην Τζόρτζια.
Και δεν μπορούσα καν να φανταστώ πώς έφτασαν στο Γουέμπερς Φολς.
ΟΚΛΑΧΟΜΑ
Ήταν τρομερή τραγωδία. Η απώλεια της κληρονομιάς τους, των εδαφών τους.
Κάποιοι άνθρωποι λένε
ότι βλέπουν ιθαγενείς Αμερικανούς γύρω από τη λίμνη.
Θα περίμενε κανείς να την αποφεύγουν όταν ακούν ότι είναι στοιχειωμένη.
Αλλά σήμερα ο κόσμος έλκεται απ' αυτό.
ΕΙΔΑ ΜΙΑ ΣΤΟΙΧΕΙΩΜΕΝΗ ΙΣΤΟΡΙΑ. ΤΩΡΑ ΘΕΛΩ ΝΑ ΠΑΩ.
Πήγα στη λίμνη Λανίερ. Ήθελα να τη δω η ίδια.
ΕΠΙΒΙΩΣΑΜΕ ΤΗ ΛΙΜΝΗ ΛΑΝΙΕΡ
Είμαι από το Μπρονξ, πατρίδα του χιπ χοπ.
Ήρθα στην Ατλάντα το '94.
Και άρχισα να κάνω βαρκάδα το 2015.
Είναι ωραία, φίλε.
Νομίζω ότι είναι γενικά δύσκολο να την ξεκινήσεις,
και δεν πρέπει να αποθαρρύνεται ο κόσμος από το υποτιθέμενο στοίχειωμα.
Όταν κάτι είναι στοιχειωμένο, έχει φαντάσματα.
Δεν έχω δει φαντάσματα εδώ.
Πρέπει να δούμε τα γεγονότα.
Δεν μπορείς να έρθεις εδώ,
να ανέβεις σε μια βάρκα και να γυρίσεις σπίτι το βράδυ.
Χωρίς ασφάλεια σκαφών ή εκπαίδευση,
κάθε φορά που κάποιος πεθαίνει,
εννιά στις δέκα είναι επειδή δεν φορούσε γιλέκο.
Σωστά; Διασκεδάζουν, πίνουν.
Δεν διαβάζουν το εγχειρίδιο της Ακτοφυλακής.
Καταλαβαίνεις;
ΟΣΟΙ ΠΝΙΓΗΚΑΝ ΣΤΗ ΛΙΜΝΗ ΛΑΝΙΕΡ
ΔΕΝ ΦΟΡΟΥΣΑΝ ΣΩΣΙΒΙΑ
Έχω σώσει ανθρώπους με τα τζετ σκι,
ενήλικες που ήταν αγύμναστοι ή μεθυσμένοι.
Δεν είναι στοιχειωμένη. Απλώς παίρνουν κακές αποφάσεις.
Πρέπει να την πάρουν στα σοβαρά. Είναι επικίνδυνη λίμνη για βάρκα.
Είκοσι λεπτά θα μείνουμε.
Βάζω στο μέγιστο. Ο Ρόμπερτ είναι υπεύθυνος.
Ναι.
- Εντάξει, κατάδυση. - Κατάδυση.
Πολλοί νομίζουν ότι η λίμνη είναι στοιχειωμένη.
Όταν ταξιδεύω σε άλλες πόλεις,
λένε "Είσαι στη λίμνη Λανίερ. Είναι στοιχειωμένη".
Σας διαβεβαιώνω με 100% βεβαιότητα ότι δεν είναι στοιχειωμένη.
Δυστυχώς, αυτό που συμβαίνει
είναι ότι ο κόσμος πνίγεται.
Συμβαίνουν ατυχήματα.
Είναι από τις πιο επικίνδυνες λίμνες της χώρας.
Όταν κατεβαίνεις εκεί όπου δεν έχει καθόλου φως,
βλέπεις πολύ δύσκολα και είναι πολύ απόκοσμο.
Συναντάμε πολύ παράξενα πράγματα.
Μπορεί να εμφανιστούν διάφορα.
Πρόσεχε, αδελφέ.
Το κτίριο είναι προς τα εδώ.
Είμαι ακριβώς από πάνω.
Εδώ είναι η κατοικία στην οποία βουτούν, με πολλά δωμάτια.
Υπάρχουν πολλά τέτοια πράγματα εδώ.
Πολλές παλιές γέφυρες. Απομεινάρια παλιών κτιρίων.
Υπάρχουν δέντρα στον βυθό της λίμνης.
Τα δέντρα είναι έτσι. Πλήρως ανεπτυγμένα και όρθια.
Κάτω από τα εννιά μέτρα θα πέσεις πάνω στα δέντρα.
Κάποια χρόνια πριν, υπήρχε ξηρασία.
Η στάθμη της έπεσε έξι μέτρα.
Έβλεπες διάφορα πράγματα που δεν είχες ξαναδεί.
Υπάρχουν κυριολεκτικά παλιές εξέδρες. Αλλά η πίστα ήταν χωματώδης.
Και τώρα είναι ένα μάτσο λάσπη στον βυθό της λίμνης.
Έγιναν απίστευτα πολλά ατυχήματα με σκάφος εκείνη τη χρονιά.
Είχαμε από τους μεγαλύτερους αριθμούς πνιγμών,
επειδή έπεφταν πάνω σε βράχια και δέντρα με τα σκάφη
και είχαν θανατηφόρα ατυχήματα.
Σου έφερα σουβενίρ.
- Τι είναι; Λαβή καροτσιού; - Είναι από κάσα πόρτας.
Κι αυτό είναι ένα τούβλο.
Δυστυχώς, μας φωνάζουν να περισυλλέξουμε θύματα πνιγμού.
Είναι από τα πιο θλιβερά πράγματα που κάνουμε.
Προσπαθούμε να ανακουφίσουμε τις οικογένειες.
Συμβαίνουν αυτά. Είναι πολύ θλιβερό.
Αλλά αν ο κόσμος πρόσεχε, θα είχαμε μια πιο ασφαλή λίμνη.
Έχω σκεφτεί πολύ τι είναι εκεί κάτω.
Προτιμώ τις επιστημονικές ή τις λογικές εξηγήσεις,
αλλά κάτι με άρπαξε και με τράβηξε κάτω από το νερό,
και δεν μπορώ να το εξηγήσω.
Είναι εκνευριστικό να μη σε πιστεύουν.
Καμιά φορά ούτε εγώ το πιστεύω, αλλά συνέβη.
Η αλήθεια είναι ότι αν είσαι στα νερά,
ακόμα και με σωσίβιο, δεν νιώθεις άνετα.
ΝΗΣΙΑ ΛΙΜΝΗΣ ΛΑΝΙΕΡ
Μήπως ο μεγάλος αριθμός πνιγμών είναι αποτέλεσμα ανθρώπινου λάθους;
Ή υπάρχει κάποια πιο υπερφυσική εξήγηση;
Κάποιοι ντόπιοι αναφέρουν μια άλλη ιστορική τραγωδία
θαμμένη στον πάτο της λίμνης ως εξήγηση για τους τραγικούς θανάτους.
ΜΠΟΡΕΙ ΜΙΑ ΞΕΧΑΣΜΕΝΗ ΠΟΛΗ ΝΑ ΕΥΘΥΝΕΤΑΙ ΓΙΑ ΜΙΑ ΚΑΤΑΡΑ;
Για κάποιους είμαστε στη λίμνη Λανίερ.
Για άλλους, στο Γκέινσβιλ.
Στην πραγματικότητα, είμαστε στο Όσκαρβιλ.
Είναι κυριολεκτικά από κάτω μας.
Τα παιδιά εδώ τρόμαζαν το ένα το άλλο λέγοντας για τον πάτο της λίμνης.
Πήγαιναν να σε τρομάξουν λέγοντας
"Αν μπεις στη λίμνη, κολυμπάς πάνω από μια πόλη".
Νόμιζα ότι ήταν αστείο, αλλά αποδείχτηκε αληθινό.
Είχε εκκλησίες, σχολεία, τράπεζες.
Αλλά δεν υπάρχει δείκτης για την ιστορική αξία που είχε.
Το Όσκαρβιλ ήταν ασφαλές καταφύγιο για τους Αφροαμερικανούς στο Φόρσαϊθ.
Εκεί ζούσαν μαύροι και λευκοί.
Αν δεν προκαλούσαν προβλήματα, ήταν φιλικοί με τους γείτονες,
είχαν τις φάρμες τους, δούλευαν στις πόλεις,
όλοι τα πήγαιναν καλά.
ΦΟΡΣΑΪΘ ΟΑΚΒΙΛ
Δεν έχω βρει πολλά για το Όσκαρβιλ.
Προσπαθούμε να μαζέψουμε υλικό.
Και βασιζόμαστε στην προφορική ιστορία.
Κι όταν τα συνδυάσεις όλα, καταλήγεις σε κάτι που λέει
"Ίσως αυτή είναι η ιστορία που πρέπει να ειπωθεί".
Η μητέρα μου μού έλεγε την ιστορία του Όσκαρβιλ.
Ο παππούς μου, ο Μπερντ, καλλιεργούσε γη εκεί.
Είχαν κάποια μαγαζιά που είχαν οι μαύροι από τον πόλεμο.
Και ήταν καλό μέρος για να ζεις.
Στο Όσκαρβιλ, οι Αφροαμερικανοί είχαν ό,τι χρειάζονταν.
Κατάφεραν να δημιουργήσουν οικογένειες και να βιοποριστούν εκεί.
Και βοηθούσαν ο ένας τον άλλον.
Ξέρεις, αν η σοδειά σου δεν ερχόταν σωστά,
έλα να πάρεις από τη δική μας.
Έτσι ζούσαν προτού συμβεί το περιστατικό.
Τα πράγματα άλλαξαν το 1912.
ΜΟΝΟΠΑΤΙ ΤΩΝ ΔΑΚΡΥΩΝ
Μια γυναίκα ξύπνησε και είπε ότι είδε έναν μαύρο από πάνω της.
Η λευκή κοινότητα θορυβήθηκε.
Λίγες μέρες αργότερα, μια άλλη νεαρή βρέθηκε ξυλοκοπημένη και βιασμένη.
ΕΠΙΘΕΣΗ ΣΕ ΛΕΥΚΗ
Την έλεγαν Μέι Κρόου.
Νομίζω ότι ήταν 19 χρονών.
Και για κάποιον λόγο...
Ίσως ήταν η συνήθεια των καιρών, όπως φαίνεται.
Αν συνέβαινε κάτι τέτοιο,
πήγαιναν πρώτα να ερευνήσουν τη μαύρη κοινότητα.
Δεν υπήρχαν στοιχεία. Δεν συνήλθε ποτέ.
Πώς ξέρεις ποιον να κατηγορήσεις;
Έτσι, κατηγόρησαν τρεις νεαρούς Αφροαμερικανούς.
Πήραν τον έναν και τον λιντσάρισαν πριν από τη "δίκη".
ΟΧΛΟΣ ΛΙΝΤΣΑΡΕΙ ΝΕΓΡΟ
Λόγω της πεποίθησης ότι οι μαύροι επιτίθεντο σε λευκές,
οι λευκοί αποφάσισαν να καθαρίσουν την κομητεία.
Έτσι, είπαν στους μαύρους "Μαζέψτε τα πράγματά σας και φύγετε".
Κρέμασαν έναν από τους άντρες στην πόλη
και τον πυροβολούσαν όλη μέρα.
Ο προπάππους Μπερντ τα είδε όλα αυτά.
Ήξερες από τι κινδύνευες αν δεν έφευγες,
γιατί κάτι τέτοιο θα μπορούσε να συμβεί και σε σένα.
Έπρεπε να φύγουν, δεν προλάβαιναν να τα μαζέψουν.
Έπρεπε να βγουν μες στη νύχτα και να φύγουν από την κομητεία Φόρσαϊθ.
Η λίμνη δεν υπήρχε τότε. Ήταν ο ποταμός Τσαταχούτσι.
Πήγαν μερικούς στην όχθη του ποταμού
και είπαν "Κολυμπήστε να σωθείτε".
"Αν διασχίσετε τον Τσαταχούτσι, κάντε ό,τι θέλετε, αλλά πρέπει να φύγετε".
Υπήρχε μια γέφυρα, αλλά δεν τους άφησαν να τη διασχίσουν.
"Ή κολυμπάς ή πνίγεσαι". Αυτό τους άφησαν να κάνουν.
Κάποιοι πήγαν βόρεια κι άλλοι νότια,
αλλά ο Μπερντ, ο παππούς μου, ήρθε στο Γκέινσβιλ.
ΓΚΕΪΝΣΒΙΛ
Κάποιοι δεν τα κατάφεραν.
Δεν ξέρω καν πόσοι Αφροαμερικανοί ήταν εκεί τότε.
Αλλά ακούω πολλές σπαρακτικές ιστορίες.
Όλοι εδώ
ξέρουν κάποια οικογένεια που έφυγε μες στη νύχτα
κι έχασε παιδιά,
έχασε αδέρφια διασχίζοντας τον Τσαταχούτσι.
Όταν το σκέφτομαι, συγκινούμαι,
γιατί η πρώτη σύζυγος του Μπερντ Όλιβερ και τα δύο παιδιά του πέθαναν
όταν τράπηκε σε φυγή από το Όσκαρβιλ.
Δεν μπορούσε να γυρίσει γι' αυτούς. Έπρεπε να συνεχίσει.
Η γιαγιά μου έλεγε
ότι μερικές φορές έβγαινε στο δάσος και καθόταν μόνος.
Και ίσως τότε σκεφτόταν
τις απώλειες και όλα όσα πέρασε.
Και σίγουρα σκέφτηκε "Είχα σπίτι. Τα είχα όλα αυτά.
Άντε πάλι από την αρχή".
Και απ' ό,τι κατάλαβα,
δεν ήταν θυμωμένος.
Μάλλον σκεφτόταν
"Αν κάτσω να θυμώσω γι' αυτό,
θα 'μαι κι αύριο θυμωμένος. Πρέπει να είμαι ο άντρας εδώ".
Προσπαθώ να βλέπω τα πράγματα θετικά.
Ήταν άσχημο. Ήταν απαίσιο. Αλλά δες το αποτέλεσμα.
Καταλαβαίνεις;
Όλοι αυτοί ήταν η οικογένειά μου.
Ο καθένας έχει διαφορετική αντίληψη για τη λίμνη Λανίερ.
Όσοι έχουν άμεση σύνδεση, ίσως νιώθουν κάτι,
σε αντίθεση με όσους ακούν την ιστορία.
Θυμάμαι που νοίκιασα ένα Airbnb στη λίμνη Λανίερ,
ακριβώς δίπλα στο νερό.
Και καθώς κατέβαινα, ένιωθα ένα διαφορετικό συναίσθημα.
Ήταν σαν να ήξερες ότι κάτι συνέβη και το ένιωθες στην ψυχή σου.
Ανεβαίνω μερικές φορές σ' αυτόν τον λόφο και κάθομαι
και νιώθω κάποια πράγματα.
Οπότε, δεν θα αμφισβητήσω το γεγονός
ότι υπάρχουν πνευματικά πράγματα στη λίμνη,
αλλά ούτε μπορώ να το αποδείξω.
Όταν μιλάς για στοιχειωμένα μέρη,
πάντα αναφέρεται η λίμνη Λανίερ.
Όταν την ψάξεις στο ίντερνετ, θα βρεις το Όσκαρβιλ.
ΟΔΟΣ ΟΣΚΑΡΒΙΛ
Οπότε, είναι δύσκολο να τα διαχωρίσεις
και δεν νομίζω ότι αυτό θα πάψει να συμβαίνει σύντομα.
Νομίζω ότι αυτή η ιστορία διαδίδεται περισσότερο
χάρη στα σόσιαλ μίντια.
Ακόμα και η σειρά Ατλάντα το ανέφερε.
Ένιωθα ότι με τραβούσαν.
Πιθανότατα.
Τι ήταν;
Υπάρχει μια ολόκληρη πόλη από κάτω μας.
Έτσι το βλέπει ο κόσμος.
Πιστεύουν ότι οι πρόγονοι ή τα πνεύματα έρχονται να σε πάρουν κάτω από το νερό.
Ήταν λίγο κωμικό.
Αλλά ταυτόχρονα, κάνε την έρευνά σου για να δεις όλη την αλήθεια.
Η ιστορία της λίμνης Λανίερ θα επισκιάζεται πάντα από τραγωδία.
Το αν αυτές οι τραγωδίες έχουν καταραστεί την περιοχή,
θα παραμείνει πάντα μυστήριο.
Αν δεν ήξερα την ιστορία της, θα πίστευα ότι είναι μια συνηθισμένη λίμνη
κι ότι ο κόσμος απλώς αγαπά τις τρομακτικές ιστορίες.
Αλλά μετά από αυτό που έπαθα,
θα έλεγα ότι αν κάποιο μέρος είναι στοιχειωμένο, είναι η λίμνη Λανίερ.
Το γεγονός ότι ο κόσμος λέει ότι βλέπει φαντάσματα...
Πιστεύω ότι είδες κάτι ασυνήθιστο, όπως ένα σκουπίδι,
να πετάει όταν έχει καταιγίδα; Φυσικά.
Αλλά όσοι ισχυρίζονται ότι σύρθηκαν στον πάτο,
ότι κάτι τους τράβηξε... Όχι.
Είναι βλακεία, απόλυτη ανοησία.
Πιστεύω ότι η σκοτεινή ιστορία της λίμνης Λανίερ
επηρεάζει πολύ την αντίληψη του κόσμου
για παραφυσικές ή περίεργες δραστηριότητες γύρω από τη λίμνη.
Αυτή η ατμόσφαιρα προσφέρεται για τέτοια συναισθήματα.
Δεν πιστεύω στο στοιχειωμένο σπίτι ή στην κυρά της λίμνης.
Το βλέπω ρεαλιστικά.
Είναι ιστορικός, αρχαιολογικός χώρος.
Αν τη διασχίσεις, αν περάσεις πάνω από το Όσκαρβιλ
χωρίς να του δώσεις σημασία;
Είναι πρόβλημα.
Επαγγελματικά, είναι στοιχειωμένη; Όχι, δεν νομίζω.
Αλλά μου είπαν ότι οι πρόγονοι έχουν μεγάλη μνήμη.
Και μερικές φορές συμβαίνουν πράγματα.
Κάποιοι από τους πνιγμούς είναι ατυχήματα.
Αλλά έχουν συμβεί τόσα πολλά που ο κόσμος σκέφτεται
"Φυσικά είναι στοιχειωμένη. Ξέρεις τι έκαναν στο Όσκαρβιλ.
Τώρα το βρίσκουν μπροστά τους".
Μπορεί να υπάρχει λίγη αλήθεια.
Υποτιτλισμός: Κατερίνα Τριανταφύλλου